
Ministrstvo za kmetijstvo, Dunajska 22, 1000 Ljubljana (v nadaljnjem besedilu: ministrstvo), na podlagi:
· Uredbe o finančni pomoči zaradi nepredvidljivih dogodkov na kmetijskem gospodarstvu (Uradni list RS, št. 1271/26; v nadaljnjem besedilu: uredba); 
· Zakona o kmetijstvu (Uradni list RS, št. 100/25; v nadaljnjem besedilu: Zakon o kmetijstvu);
· Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2025/1989 z dne 2. oktobra 2025 o popravku Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 2025/1989 z dne 3. 10. 2025), (v nadaljnjem besedilu: Uredba 1408/2013/EU)., objavlja

JAVNI RAZPIS za ukrep II: Finančna pomoč zaradi smrti, invalidnosti ali nezmožnosti za delo v letu 2026

1. Osnovni podatki o javnem razpisu
1.1. [bookmark: _Hlk158880779]Namen finančne pomoči javnega razpisa za ukrep II: Finančna pomoč zaradi smrti, invalidnosti ali nezmožnosti za delo v letu 2026 (v nadaljnjem besedilu: javni razpis) je določen v prvem odstavku 8. člena uredbe.
1.2. Skupna višina nepovratnih sredstev, namenjenih za javni razpis, znaša do 65.000 eurov.
1.3. Sredstva bremenijo proračunsko postavko 553810 – Program podpor za prestrukturiranje kmetijstva na ministrstvu v letu 2026, NRP 2330-21-5108 nepredvidljivi dogodki v kmetijstvu 2023 – 2027.
1.4. Finančna pomoč iz tega javnega razpisa se dodeli po pravilih o dodeljevanju pomoči de minimis v skladu z Uredbo 1408/2013/EU, kot to določa drugi odstavek 1. člena uredbe.
1.5. Finančna pomoč iz tega javnega razpisa dodeli z odprtim javnim razpisom, kot to določa prvi odstavek 12. člena uredbe.
1.6. Vlaganje vlog na javni razpis se začne naslednji dan po objavi javnega razpisa na osrednjem spletnem mestu državne uprave in traja do datuma in ure zaprtja javnega razpisa, ki se objavi na osrednjem spletnem mestu državne uprave.
1.7. Informacije o javnem razpisu so dostopne na Agenciji Republike Slovenije za kmetijske trge in razvoj podeželja (v nadaljnjem besedilu: agencija), Dunajska cesta 160, 1000 Ljubljana, 
· na telefonski številki: 01 580 77 92, v ponedeljek, torek in četrtek od 9. do 15. ure, v sredo od 8.30 do 15. ure in v petek od 8.30 do 14. ure ali 
· po elektronski pošti: aktrp@gov.si.
2. Upravičenec do finančne pomoči
2.1. Upravičenec do finančne pomoči je določen v 9. členu uredbe.
3. Pogoji za pridobitev finančne pomoči
3.1. Pogoji za pridobitev finančne pomoči so določeni v 10. členu uredbe.
3.2. Oddana mora biti zbirna vloga za ukrepe kmetijske politike (v nadaljnjem besedilu: zbirna vloga) v letu 2026. Če v letu 2026 zbirna vloga še ni bila oddana, se upošteva zbirna vloga iz preteklega leta oziroma iz leta 2025.
3.3. Vrsta pokojninskega in invalidskega zavarovanja za nosilca kmetijskega gospodarstva, člana družinske kmetije ali čebelarja je določena v drugi točki 10. člena uredbe. Nosilec kmetijskega gospodarstva ja določen v 15. členu Zakona o kmetijstvu. Član družinske kmetije je določen v 17. členu Zakona o kmetijstvu. Čebelar je določen v prvi točki 2. člena Zakona o kmetijstvu. V primeru smrti in invalidnosti mora biti oškodovanec pokojninsko in invalidsko zavarovan kot kmet ali iz naslova kmetijske dejavnosti na dan smrti oziroma na datum izdaje odločbe o priznani pravici do invalidnosti. V primeru začasne nezmožnosti za delo pa mora biti oškodovanec pokojninsko in invalidsko zavarovan kot kmet ali iz naslova kmetijske dejavnosti celotno obdobje, za katero uveljavlja finančno pomoč iz naslova tega javnega razpisa.
3.4. Obdobje upravičenosti nastanka izrednega dogodka je določeno v tretji toči 10. člena uredbe. Čas nastanka izrednega dogodka je v primeru 
· Smrti, datum smrti;
· Invalidnosti, datum prvega dne začasne zadržanosti od dela;
· nezmožnosti za delo, datum zadnje začasne nezmožnosti za delo, ki je razviden iz izreka odločbe o začasni nezmožnosti za delo.
3.5. Višina dohodka nosilca kmetijskega gospodarstva, člana družinske kmetije ali čebelarja je določena v četrti točki 10. člena uredbe. Če oškodovanec ni zavezanec za plačilo dohodnine oziroma oškodovancu ni bila izdana odločba o dohodnini, se kot višina dohodka upošteva potrdilo o dohodku, ki ga upravičencu izda Finančna uprava Republike Slovenije.
4. [bookmark: _Hlk189114838]Finančne določbe
4.1. Finančne določbe so določene v 11. členu uredbe.
4.2. Finančna pomoč se upravičencu nakaže na transakcijski račun v skladu s 71. členom Zakona o kmetijstvu.
5. [bookmark: _Hlk189115048]Združevanje pomoči in skupen znesek pomoči
5.1. Združevanje pomoči je določeno v 16. členu uredbe. 
6. Preveritev pred dodelitvijo finančne pomoči, zgornje meje, nacionalna omejitev in poročanje 
6.1. Preveritev pred dodelitvijo finančne pomoči, zgornje meje, nacionalna omejitev in poročanje so določeni v 17. členu uredbe.
7. Vlaganje vlog na javni razpis, obravnava vlog ter odločitev o izpolnjevanju pogojev
7.1. Vlaganje vlog na javni razpis, obravnava vlog ter odločitev o izpolnjevanju pogojev določajo 13., 14. in 15. člen uredbe.
7.2. Podrobna navodila o prijavi v informacijski sistem in izpolnjevanju vloge v njem ter vlaganju vloge se objavijo na osrednjem spletnem mestu državne uprave.
8. Obdelava osebnih podatkov
8.1. V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1), zadnjič popravljena s Popravkom (UL L št. 127 z dne 23. 5. 2018, str. 2), so informacije za posameznike, katerih osebne podatke bo obdelovala agencija, objavljene na spletni strani agencije.

